open-index/open-wikipedia-markdown huggingface dataset:
מיפוי קטבים ואפסים

[שמאל|ממוזער| הקטבים והאפסים במישור ה-S של [מסנני צ'בישב|מסנן צ'בישב מעביר נמוכים מסוג II מסדר 5, שיוערכו כמסנן זמן בדיד]]
שמאל|ממוזער| קטבים ואפסים במישור z של מסנן צ'בישב בזמן הבדיד, כפי שהם ממופים למישור Z תוך שימוש בשיטת התמרת Z מותאמת עם ''T'' = 1/10 שנייה. נקודות התדר המסומנות והקווים המקווקוים של קצה הפס מופו באמצעות הפונקציה ''z=e <sup>i &#x3C9; T</sup>'', כדי להראות כיצד התדרים לאורך ציר ''i&#x3C9;'' במישור ''ה-s'' ממופים אל מעגל היחידה במישור ''z-''.
**שיטת התמרת Z מותאמת**, הנקראת גם **מיפוי קטבים ואפסים** או **שיטת התאמת קטבים ואפסים**, ובקיצור **MPZ** או **MZT**, היא טכניקה נפוצה להמרת עיצוב מסנן בזמן רציף לעיצוב מסנן בזמן בדיד (מסנן ספרתי).

השיטה פועלת על ידי מיפוי כל הקטבים והאפסים של התמרת לפלס למיקומים במישור z z=e^{sT}, עבור מרווח דגימה T=1 / f_\mathrm{s}. עבור מסנן אנלוגי עם פונקציית תמסורת:

: H(s) = k_{\mathrm a} \frac{\prod_{i=1}^M (s-\xi_i) }{\prod_{i=1}^N (s-p_i) }

מותמר לפונקציית תמסורת:

:  H(z) = k_{\mathrm d} \frac{ \prod_{i=1}^M (1 - e^{\xi_iT}z^{-1})}{ \prod_{i=1}^N (1 - e^{p_iT}z^{-1})} 

מכיוון שהמיפוי כורך את מישור ה-*s* j\omega ציר מסביב למעגל היחידה של מישור *z* שוב ושוב, כל אפסים (או קטבים) הגדולים מתדר נייקוויסט ימופו למיקום בעל אליאס.

במקרה הנפוץ של פונקציית התמסורת האנלוגית בעלת יותר קטבים מאפסים, האפסים ב s=\infty ניתן להזיז באופן אופציונלי למטה לתדר נייקוויסט על ידי הצבתם ב־z=-1, מה שגורם לפונקציית התמסורת לרדת כ־z \rightarrow - 1 באופן כמעט זהה להעתקה הביליניארית (BLT).

בעוד שההעתקה הזו משמרת את היציבות ואת המופע המינימלי, היא לא שומרת על תגובת זמן או תחום תדר ולכן לא נעשה בה שימוש נרחב. שיטות נפוצות יותר כוללות את שיטות ה-BLT ואינווריאנטיות הלם. עם זאת, MZT מספק פחות שגיאת תגובה בתדר גבוה מאשר ה-BLT, מה שמקל על התיקון על ידי הוספת אפסים נוספים, הנקרא MZTi (עבור "משופר").

יישום ספציפי של **שיטת התמרת Z מותאמת** בתחום הבקרה הדיגיטלית היא עם הנוסחה של אקרמן (Ackermann), אשר משנה את הקטבים של המערכת הניתנת לשליטה; באופן כללי ממיקום לא יציב (או קרוב) למקום יציב.
ממוזער|350x350 פיקסלים| תגובות המסנן (בקו מקווקו), וקירוב הזמן הבדיד שלו (בקו רציף), עבור תדר חיתוך נומינלי של 1 הרץ, קצב דגימה 1/T = 10 הרץ. מסנן הזמן הבדיד אינו משחזר את תכונת האקוויריפל של צ'בישב (Chebyshev equiripple) בפס העצירה עקב הפרעה מהעתקים מחזוריים של התגובה.

## הערות שוליים

קטגוריה:עיבוד אותות ספרתי
קטגוריה:תורת הבקרה
חות'

**חות**' (בערבית: **حوث**) היא עיירה במחוז עמראן, בתימן ובירתו של תת-המחוז חות'. העיירה נמצאת בין צנעא לסעדה, על רמה מצפון למישור אל בואן.

## שם והיסטוריה
לפי הסופר מהמאה ה-10 אל חמדאני, העיירה נקראת על שם "עבדולה אל סאבי" שנקרא גם חות' והשתייך לשבט חשיד. על שם העיר נקרא השבט חות'ים וכך גם השטח ששייך לשבט. כיום העיר משמשת כבירה של השבט. בימי הביינים שימשה העיר ככל הנראה יותר כנקודת עצירה בדרך בין צנעא לסעדה מאשר כנקודה אסטרטגית או כמרכז שלטוני.

## ראו גם
* חות'ים (שבט)

## קישורים חיצוניים

## הערות שוליים

קטגוריה:חות'ים
קטגוריה:תימן: גאוגרפיה
הכדורגלן האסטוני של השנה

**הכדורגלן האסטוני של השנה** (באסטונית: **Eesti aasta parim jalgpallur**) הוא פרס שנתי באסטוניה, המוענק לכדורגלן (בעל אזרחות אסטונית) המצטיין במהלך השנה הקלנדרית.   

רגנאר קלבאן מחזיק בשיא הזכיות בפרס - 7 פעמים.   

## הזוכים בפרס

## קישורים חיצוניים
* 

קטגוריה:אסטוניה: כדורגל
אסטוני
אורניה לבנת שוליים

**אורניה לבנת שוליים**, היא פטריה נקבובית מהסוג *Suillus* במשפחת ה־Suillaceae .

היא גדלה ביערות אורן על חוף הים התיכון בדרום אירופה. הפטרייה יחסית נדירה בישראל. יוצרת חיי שותפות עם אורן ירושלמי או אורן הצנובר. גדלה בודדת או בקבוצות בחודשי החורף.

## תיאור
קוטר הכובע 5–12 ס"מ, בתחילה כיפתי, עם הזמן הופך לקמור או קמור-שטוח, לפעמים שקוע במקצת במרכזו. שכבת העור עבה, קרומית, חלקה, מתקלפת בקלות מבשר הכובע, צבעה בתחילה לבנבן או שנהב, עם הזמן מכוסה בכתמים בצבע אוקר, חום-בהיר או חום, לפעמים צבעה הופך לחום, אך השוליים בדרך כלל בהירים יותר.

הצינורות קצרים, מוצקים, בקושי מתנתקים מבשר הכובע, צבעם צהוב-חיוור, לאחר מכן צהוב-אוקר או צהוב-זיתי. הנקבים די קטנים, מעוגלים או מצולעים, בתחילה כמעט לבנים או צהובים-חיוורים, לאחר מכן צהובים, צהובים-זיתיים או בצבע צהוב-אוקר. בגיל צעיר הנקבים מפרישים טיפות נוזל חלבי.

הרגל גלילית, קצרה יחסית, גובהה 3–7 ס"מ, עוביה 1–2 ס"מ, בתחילה עבה יותר, עם הזמן הולכת צרה וארוכה יותר, הולכת צרה לעבר הבסיס, חסרת טבעת, צבעה לבנבן, בז' או שנהב, מכוסה בכתמים גרגיריים קטנים ורבים בצבע חום או חום-אדמדם.

בשר הפטרייה לבן ומוצק בגיל צעיר, צהבהב מתחת לצינורות, בעת ההבשלה הופך לרך ופריך יותר, צבעו כהה יותר, חום-בהיר. ללא טעם וריח מיוחד.

הנבגים 8-12*3-5 מיקרון בגודלם.

## קישורים חיצוניים

## הערות שוליים

קטגוריה:פטריות מאכל
דילמה דה סילבה

**דילמה מנזס דה סילבה** (נולדה ב-16 ביוני 1965) היא פרופסורית, חוקרת תוכנת מערכות אמריקאית ילידת ברזיל הידועה בעבודתה בתחום מחשוב ענן. היא מחזיקה בקתדרה II על שם חברת פורד באוניברסיטת טקסס A&M ומכהנת בתפקיד ראש המחלקה למדעי המחשב והנדסה באוניברסיטה זו.
## ביוגרפיה
דה סילבה קיבלה תואר ראשון ושני מאוניברסיטת סאו פאולו ב-1987 וב-1990 בהתאמה. היא סיימה את הדוקטורט שלה ב-1997 במכון הטכנולוגי של ג'ורג'יה בהנחייתו של קרסטן שוואן. היא חזרה לאוניברסיטת סאו פאולו כמרצה בכירה ב-1995, ועם סיום הדוקטורט התמנתה כפרופסורית זוטרה שם.

בשנת 2000 הצטרפה לחטיבת המחקר של חברת IBM, במרכז המחקר תומאס ג'יי ווטסון בניו יורק, שם עבדה כחברת מחקר בקבוצת מערכות ההפעלה המתקדמות של החברה. ב-IBM, תרומותיה כללו עבודה על מערכת הקבצים של מערכת ההפעלה הניסיונית K42 .

ב-2012 היא עברה למרכז המחקר של חברת קוואלקום בעמק הסיליקון, שם התמקדה עבודתה במחשוב ענן.

בשנת 2014 היא חזרה לאקדמיה כפרופסורית פורד בטקסס A&M, וכראש המחלקה החדשה למדעי המחשב והנדסת המחשב.

החל מיוני 2022 דה סילבה מנהלת החטיבה ליסודות מחשוב ותקשורת בקרן הלאומית למדע של ארצות הברית.

בדצמבר 2023 מונתה כסגנית בפועל למנהל המחשוב, מדעי המידע וההנדסה (CISE) ב NSF.
## הוקרה
דה סילבה הוכרה כחברה מוערכת באיגוד למכונות מחשוב (ACM) בשנת 2011.

באוגוסט 2024 הוכרה כפרופסור רג'נטס.

## קישורים חיצוניים
* 

## הערות שוליים

קטגוריה:נשים אמריקאיות במאה ה-21
קטגוריה:בוגרות המכון הטכנולוגי של ג'ורג'יה
קטגוריה:בוגרי המכון הטכנולוגי של ג'ורג'יה
קטגוריה:מהגרות מברזיל לארצות הברית
קטגוריה:מדעני מחשב אמריקאים
קטגוריה:סגל אוניברסיטאות ומכללות בארצות הברית
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
ג'ורג' ולס

**ג'ורג' ולס** (באנגלית: **George Wells**; ) כיהן כמושל ג'ורג'יה בפועל במשך 12 ימים בפברואר 1780 עד שנהרג בדו-קרב עם ג'יימס ג'קסון.
## ביוגרפיה
ג'ורג' ולס נולד במחוז המלכה אן שבפרובינציית מרילנד. רופא במקצועו. כיהן כשופט שלום. 

במהלך מלחמת העצמאות של ארצות הברית הוא שירת בצבא הקונטיננטלי. הוא היה נציג בקונגרס הפרובינציאלי של ג'ורג'יה. 

במהלך הפלישה הבריטית לסוואנה בדצמבר 1778 הוא שירת במיליציית צ'טהאם תחת פיקודו של הקולונל ג'ורג' וולטון. הוא נשבה ונכלא בספינת כלא בריטית אה"מ ויטבי. 

בפברואר 1780 נשלח מושל ג'ורג'יה ריצ'רד האולי על ידי המועצה המנהלת של המדינה לייצג אותה בקונגרס הקונטיננטלי. המועצה מינתה את ולס כמושל בפועל, אך כמה ימים מאוחר יותר הוא היה מושל ג'ורג'יה השני שנהרג במהלך כהונתו (הראשון היה באטן גווינט). ולס נהרג בדו-קרב עם ג'יימס ג'קסון. השניים נפצעו, אך ולס היה היחידי שמת מפצעיו. ולס נמחק מרוב הרשימות של מושלי ג'ורג'יה, כולל הרשימה הרשמית.

## קישורים חיצוניים
* ג'ורג' ולס באתר The Political Graveyard 
* 

## הערות שוליים

קטגוריה:אמריקאים ילידי מרילנד
קטגוריה:מושלי ג'ורג'יה
קטגוריה:מושלי מדינות ארצות הברית ללא שיוך מפלגתי
קטגוריה:רופאים אמריקאים
קטגוריה:הרוגי דו-קרב
קטגוריה:אמריקאים שנולדו ב-1743
קטגוריה:אמריקאים שנפטרו ב-1780
נפש אחת

**נפש אחת** (אנגלית: **One Life**) הוא סרט דרמה בריטי משנת 2023 המגולל את סיפורו של ניקולס וינטון בימי ערב מלחמת העולם השנייה ותחילתה, בכיכובם של אנתוני הופקינס וג'וני פלין בתור וינטון. הסרט עוקב אחר וינטון המבוגר כשהוא מסתכל אחורה על מאמציו בעברו לעזור לקבוצות ילדים פליטים בצ'כוסלובקיה הכבושה בידי הנאצים בתחילת מלחמת העולם השנייה.לצאת משפחות מקלט לבריטניה במסגרת הקינדרטרנספורט, זמן קצר לפני השתלטותם על המדינה.

הסרט הוקרן בבכורה עולמית בפסטיבל הסרטים הבינלאומי של טורונטו ב-9 בספטמבר 2023, והבכורה האירופית בפסטיבל לונדון 2023, בישראל פתח את "שבוע הקולנוע היהודי" בסינמטק ירושלים בדצמבר 2023. שם הסרט "נפש אחת" מבוסס על אמרת חז"ל "כל המקיים נפש אחת כאילו קיים עולם מלא".

ניקולס וינטון אינו מוכר כחסיד אומות העולם כיוון שמוצאו יהודי. הוא נפטר בגיל 106, ומסמכי המבצע נמסרו לגניזה ביד ושם.

## עלילת הסרט
זמן קצר לפני חג המולד של 1938 קיבל וינטון טלפון מחברו הטוב מרטין בלייק, שכמוהו היה חבר במפלגת הלייבור, וחבר הוועד הבריטי לפליטים מצ'כוסלובקיה (BCRC) שהזמין אותו להגיע לפראג והפך אותו לראש המשרד. וינטון מתוודע ששם למצב הקשה של הפליטים, רובם יהודים שנמלטו מחבל הסודטים עם סיפוחו לגרמניה בידי הנאצים. וינטון הביע את נכונותו להשתתף בהצלת ילדים. ביחד עם אמו בבט, הוא מתגבר על מכשולים ביורוקרטיים בממשל הבריטי, מאתר משפחות אומנה בריטיות לילדים ואוסף כסף לצורך המבצע. וינטון מארגן רכבות שמסיעות את הילדים מפראג ובהמשך מביאות אותן לאנגליה. שמונה רכבות כאלו הוא הספיק לארגן ולהציל 669 ילדים. התשיעית ועליה 250 ילדים נתפסה טרם יציאתה מפראג, עם כניסת כוח הכיבוש לעיר.

הסרט מתאר את חייו של וינטון בהיותו מבוגר המצפה לנכדה ראשונה. עקב דרישת רעיתו לסידור מחדש של דירתם, וסילוק חפצים מיותרים, הוא מנסה לחשוב מה לעשות עם מחברת גדולה המתעדת את הצלת הילדים,  עם תמונותיהם ומכתבים הנוגעים לפרשה. ידידו מפנה אותו להיסטוריונית  צרפתיה הנשואה עדיין לאיל העיתונות רוברט מקסוול. הוא נפגש עימה ומשאיר את המסמכים בידה. היא דואגת לפרסום הפרשה בעיתונות. בהמשך מתארח וינטון בתוכנית "אלו החיים" (That’s Life!) שם הוא פוגש בהפתעה, לראשונה רבים מהאנשים שהיו ילדים שהציל. בסרט משולבים קטעי זיכרונותיו מהמבצע בהיותו צעיר ונמרץ המסור כולו למטרת הצלת הילדים.

## שחקנים
*אנתוני הופקינס – ניקולס וינטון (המבוגר)
*ג'וני פלין - ניקולס וינטון (הצעיר)
*הלנה בונהם קרטר – בבט וינטון
*לנה אולין – גרטה וינטון
*ג'ונתן פרייס – מרטין בלייק (המבוגר)
*רומולה גראי – דורין וורינר
*אלכס שארפ – טרוור צ'דוויק
*סמנתה ספירו – אסתר ראנצן

## ביקורת
לדעת המבקר אורון שמיר, מדובר ב"עוד סרט מז'אנר "קיטשואה" (קיטש ושואה). הופעתו של אנתוני הופקינס מתוארת כ"עדינה ומלאת רוך כשם שהיא רבת רושם והוד".

## קישורים חיצוניים

* 

* 

## הערות שוליים

קטגוריה:סרטי דרמה בריטיים
קטגוריה:סרטים על השואה
קטגוריה:סרטי דרמה היסטורית
קטגוריה:פראג בקולנוע
קטגוריה:סרטי 2024
פשירט

ממוזער|263x263 פיקסלים|פשירט קציץ בשר "שטפניה", הידוע גם בשם בשר קצוץ בחתיכה אחת
ממוזער|263x263 פיקסלים|פשירט גרמניות
**פַשִיְרט** (בהונגרית: **Fasírt**) היא קציצת בשר ואחת ממנות הבשר הנפוצות ביותר בהונגריה. הפשירט עשויה בדרך כלל מבשר חזיר, בקר או הודו קצוץ או טחון גס, ביצה ולחמניות מקמח לבן ספוגות במים שנסחטו. הפשירט מטוגנת בשמן או בשומן, אבל במקומות אחרים בעולם מכינים אותה גם על גריל (מזכיר קבב). הפשירט הוא אחת התוספות הפופולריות ביותר לפוזלק.

## היסטוריה
המנה שהייתה עשויה מבשר טחון מתובל מאוד הייתה מוכרת כבר בימי קדם. המאסטר שף הרומי ומחבר ספרי הבישול מרקוס גאביוס אפיקיוס הכין אותו לפי המתכון הבא:

*"*הסר את סיבי השריר מהמולים המבושלים, חתך אותם לחתיכות קטנות מאוד, ואז ערבב אותם עם קמח כוסמין מבושל, ביצים, פלפל שחור וגארום. לאחר לישה תכין ממנו כדורים קטנים עם צנוברים ופלפל שחור באמצע."

לפי המחבר ולפי ספר הבישול המיוחס לו מהמאה ה-1, הרומאים הכינו קציצות גם מדיונון, תמנון, שרימפס, סרטן, מח, רכיכות וכמובן בשר, עוף, טווס, חזיר וארנב. לפי אפיקיוס, הבשר הקצוץ מהסוג הזה המשובח ביותר היה עשוי מטווס. ההכנה הייתה דומה מאוד לפשטידות הבשר של היום. המרכיבים לבשר הקצוץ דק היה עם ביצים ולחם ספוג ביין אדום.

## אטימולוגיה
מקור השם ההונגרי של המנה מהפועל הגרמני faschieren וגרסת התואר (faschiert) היא טחון או קצוץ, וייתכן שהוא נכנס לאוצר המילים ההונגרי לאחר ששמעו את הביטוי הגרמני האוסטרי faschiertes fleisch (בשר חתוך). בסלובקית המאכל נקרא בשם דומה: "פשירקה".

## הרכב, סוגים
קיימות אינספור גרסאות של קציץ הבשר, החל בגודל של אגוז מלך, אפילו "קציץ בחתיכה אחת (בדומה ל"קלופס") העשוי מבשר טחון, כלומר גודל בשר טחון כרולדת קציצות בשר מוארכת שנאפית בחתיכה אחת. אנשים רבים מסבירים את השם בשר חתוך או קצוץ בכך שהבשר הדרוש למנה לא נטחן מזמן, אלא נחתך לחתיכות קטנות, או לקוביות, וכך הוכנה מסת הבשר. לדברי אחרים, בניגוד לפשירט, הם לא הכינו ממרכיבי הלישה קציצות בשר קטנות, אלא טיגנו את המסה ביחד ולאחר מכן חתכו אותה להגשה לפרוסות דקות.

## לקריאה נוספת
* Gerendeli 2006: Gerendeli György: Fasírtban és partiban XXVIII. ÉVFOLYAM 1. SZÁM 2006. FEBRUÁR Édes anyanyelvünk (PDF)
* Györffy 2003: Györffy Miklós: Német-magyar kulturális szótár , Kiadó: CORVINA KIADÓ KFT, 2003
* Stefánia vagdalt: Tutitippek.hu: Stefánia vagdalt https://web.archive.org/web/20110502132324/http://www.tutitippek.hu/blog/stefania-vagdalt.php

## קישורים חיצוניים

* בשר טחון, קציצות, קציצות 220 מתכונים על קציצות 
* ספר בישול: קציצות מתכונים בנושא 
* כל בשר קצוץ הוא פשירט, אבל לא כל פשירט הוא בשר קצוץ, באתר Origo.hu

## הערות שוליים

קטגוריה:מאכלי בשר
קטגוריה:המטבח ההונגרי
ארהאן מאשוביץ'

**ארהאן מאשוביץ**' (בסרבית: **Ерхан Машовић**; נולד ב-22 בנובמבר 1998 בנובי פאזאר שבסרביה, הרפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת בוכום מהבונדסליגה ובנבחרת סרביה.

## קריירת מועדונים
מאשוביץ' גדל במחלקת הנוער של צ'וקאריצ'קי. בשנת 2015 החל לשחק בקבוצה הבוגרת של המועדון במסגרת ליגת העל הסרבית, ובסך הכל ערך 34 הופעות ליגה במדי המועדון.

ב-3 במאי 2017 חתם מאשוביץ' על חוזה לארבע שנים בקלאב ברוז' מליגת העל הבלגית. ב-30 ביולי 2018 הושאל לא.ס. טרנצ'ין מליגת העל הסלובקית, במדיה ערך 14 הופעות ליגה. ב-19 ביולי 2019 הושאל להורסנס מליגת העל הדנית, במדיה ערך 18 הופעות ליגה.

ב-5 באוקטובר 2020 חתם על חוזה לשלוש שנים בבוכום מהבונדסליגה השנייה. בתום עונת  העפיל עם המועדון לבונדסליגה.

## קריירה בינלאומית
ב-5 ביוני 2022 ערך מאשוביץ' את הופעת הבכורה שלו בנבחרת סרביה, בניצחון 4-1 על נבחרת סלובניה במסגרת ליגת האומות 2022/2023.

## קישורים חיצוניים

## הערות שוליים

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני צ'וקריצ'קי
קטגוריה:כדורגלני קלאב ברוז'
קטגוריה:כדורגלני א.ס. טרנצ'ין
קטגוריה:כדורגלני הורסנס
קטגוריה:כדורגלני בוכום
קטגוריה:כדורגלני נבחרת סרביה
קטגוריה:סרבים שנולדו ב-1998
אלפי דיוויין

**אלפי שון דיוויין** (באנגלית: **Alfie Sean Devine**; נולד ב-1 באוגוסט 2004 בורינגטון שבאנגליה) הוא כדורגלן אנגלי המשחק בעמדת הקשר ההתקפי בקבוצת פרסטון נורת' אנד בהשאלה מטוטנהאם הוטספר.

## קריירת מועדונים
דיוויין גדל במחלקות הנוער של ליברפול, ויגאן את'לטיק וטוטנהאם הוטספר. ב-10 בינואר 2021 ערך את הופעת הבכורה שלו בקבוצה הבוגרת של טוטנהאם הוטספר, בניצחון 0–5 על מארין במסגרת הסיבוב השלישי של גביע ה-FA לעונת . במשחק זה הבקיע את שער הבכורה שלו במועדון.

ב-25 באוגוסט 2023 הושאל דיוויין לפורט וייל מהפוטבול ליג הראשונה למשך עונת . ב-17 בינואר 2024 הושאל לפליימות' ארגייל.

ב-4 בספטמבר 2024 הושאל דיוויין אל וסטרלו, ב-14 בספטמבר עלה במחצית להופעת בכורה בתיקו נגד אנדרלכט.

ב-8 באוגוסט 2025 הושאל לעונה אחת לפרסטון נורת' אנד.

## קריירה בינלאומית
דיוויין נכלל בסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר, בהן הבקיע שני שערים.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני פלימות' ארגייל
קטגוריה:כדורגלני וסטרלו
קטגוריה:ספורטאים זרים בבלגיה
קטגוריה:כדורגלני פרסטון נורת' אנד
קטגוריה:אנגלים שנולדו ב-2004
יושב ראש הארגון לשחרור פלסטין

**יושב ראש הארגון לשחרור פלסטין** (בערבית: **رئيس اللجنة التنفيذية لمنظمة التحرير الفلسطينية**) המכונה בקצרה: **יו"ר אש"ף**, הוא מנהיג הוועד הפועל, הגוף המבצע של הארגון לשחרור פלסטין. התפקיד נולד עם הקמת אש"ף והוועד הפועל שלו בשנת 1964. היושב ראש נבחר על ידי חברי המועצה של אש"ף. הוא מייצג את אש"ף, ולכאורה את העם הפלסטיני, בפני הקהילה הבינלאומית ובאו"ם.

מאז 29 באוקטובר 2004 מכהן מחמוד עבאס כיו"ר הוועד הפועל של אש"ף.

## היסטוריה
יאסר ערפאת מונה למנהיג אש"ף ב-4 בפברואר 1969 בישיבת המועצה הלאומית הפלסטינית בקהיר. הוא המשיך להנהיג אש"ף במשך 35 שנים, עד מותו ב-11 בנובמבר 2004. לעיתים כונה יושב ראש ולעיתים נשיא.

מחמוד עבאס כיהן כממלא מקום היושב ראש מ-29 באוקטובר 2004 עד 11 בנובמבר 2004, כשנבצר מערפאת למלא את התפקיד, ואז מונה כיושב ראש לאחר מותו.

ב-22 באוגוסט 2015 הודיע אבו מאזן על התפטרותו כחבר ויושב ראש הוועד הפועל של אש"ף. עם זאת, התפטרותו הייתה מותנית באישור המועצה הלאומית הפלסטינית, אשר התכנסה ב-15 בספטמבר. ההודעה ספגה ביקורת מצד פלגים פלסטיניים שונים, שכן המועצה הלאומית הפלסטינית לא התכנסה במשך כמעט 20 שנה, ונדחתה ללא הגבלת זמן. חברי הוועד הפועל שהודיעו על התפטרותם היו אמורים להמשיך לכהן בתפקידיהם עד לכינוס הבא של המועצה. פלסטינים רבים ראו בצעד רק ניסיון להחליף כמה חברים בוועד הפועל, או לכפות את התכנסות המועצה הלאומית הפלסטינית, ולהישאר בתפקידם עד שהמועצה תחליט אם לקבל או לדחות את התפטרותם.

בשנת 2018 נבחר אבו מאזן פה אחד לתפקיד.

## יושבי הראש

## הערות שוליים

קטגוריה:הארגון לשחרור פלסטין
קטגוריה:הרשות הפלסטינית: פוליטיקה
פין דאמן

**פין גילברט דאמן** (בגרמנית: **Finn Gilbert Dahmen**; נולד ב-27 במרץ 1998 בוויסבאדן שבגרמניה) הוא כדורגלן גרמני המשחק בעמדת השוער בקבוצת אאוגסבורג מהבונדסליגה.

## קריירת מועדונים
דאמן גדל במחלקות הנוער של FC בירשטאדט, איינטרכט פרנקפורט ומיינץ 05. בשנת 2017 החל לשחק בקבוצת המילואים של מיינץ 05. ב-3 בינואר 2021 ערך את הופעת הבכורה שלו בקבוצה הראשונה של המועדון, בהפסד 5-2 לבאיירן מינכן במסגרת המחזור ה-14 בבונדסליגה לעונת 2020/2021. בסך הכל ערך 13 הופעות ליגה במדי המועדון.

ב-1 ביוני 2023 חתם על חוזה לשלוש שנים באאוגסבורג מהבונדסליגה.

## קריירה בינלאומית
דאמן נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2021, וזכה עמה בטורניר.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני מיינץ 05
קטגוריה:כדורגלני אאוגסבורג
קטגוריה:גרמנים שנולדו ב-1998
כדורגלן השנה בגרמניה המזרחית

**כדורגלן השנה בגרמניה בגרמניה המזרחית** הוא פרס שנתי שחולק בשנים 1963–1991 על ידי עיתון הספורט ***Die Neue Fußballwoche*** לכדורגלן המצטיין במהלך העונה בליגת העל המזרח-גרמנית.

קטגוריה:גרמניה המזרחית: כדורגל
גרמניה המזרחית
מנזר מורבאך

**מנזר מורבאך** היה מנזר בנדיקטיני עתיק בכפר מורבאך בחבל אלזס שבמזרח צרפת.

המנזר נוסד בשנת 727 על ידי אברהארד, דוכס אלזס, וצורף למסדר הבנדיקטיני על ידי סן פרמאן . תקופת השגשוג שלו נמשכה עד למאה ה-10. שטח שיפוטו השתרע בשעתו על פני שלוש עיירות ושלושים כפרים. בשנת 1228 קיבל מעמד של מנזר אימפריאלי  באימפריה הרומית הקדושה, ונשלט בפועל על ידי ממלכת צרפת מ-1680. בנייני המנזר כללו כנסייה שהוקמה במאה ה-12 והיא אחת הדוגמאות המוקדמות לאדריכלות רומנסקית. הם ננטשו בשנת 1789, במהלך המהפכה הצרפתית, לאחר שנבזזו על ידי איכרים מורדים, והמנזר פסק מלהתקיים.

הכנסייה נקראה על שם סן לז'ה . שרדו ממנה רק הטרנספט עם שני צריחיו וכן בית המקהלה. במקום בו עמדה הספינה נמצא כיום בית קברות. הבניין כלול בנתיב התיירות Route Romane d'Alsace .

## קישורים חיצוניים

מורבאך
קטגוריה:אלזס: מבנים
הממלכה המאוחדת באירוויזיון 1960

**[[הממלכה המאוחדת באירוויזיון|הממלכה המאוחדת]] ב[[אירוויזיון 1960]]** השתתפה עם השיר "Looking High, High, High", שבוצע על ידי הזמר הבריטי בריאן ג'ונסון. זוהי השתתפותה השלישית של הממלכה המאוחדת בתחרות הזמר של האירוויזיון.

## לפני האירוויזיון
ה-BBC ארגן תחרות לאומית לבחירת נציגה של הממלכה המאוחדת לאירוויזיון. התחרות כללה שני חצאי גמר שהתקיימו ב-2 ו-4 בפברואר 1960, וגמר שנערך ב-6 בפברואר. כל התחרויות שודרו ב-BBC One.

### חצי הגמר הראשון

### חצי הגמר השני

### הגמר

## באירוויזיון
ב-29 במרץ 1960 הופיע ג'ונסון על בימת האירוויזיון. הוא שר ראשון בסדר ההופעות, לפני שוודיה. עם סיום ספירת הקולות הגיע ג'ונסון למקום השני עם 25 נקודות.

### נקודות שהוענקו לממלכה המאוחדת

### נקודות שהוענקו מהממלכה המאוחדת

## הערות שוליים

קטגוריה:הממלכה המאוחדת באירוויזיון
קטגוריה:מדינות באירוויזיון 1960
חזקים ביחד עם שלום אסייג

**חזקים ביחד עם שלום אסייג** היא תוכנית אירוח ובידור ישראלית בהגשת שלום אסייג שעלתה לאוויר בעקבות מלחמת חרבות ברזל. התוכנית שודרה החל מ-9 בנובמבר עד 17 בדצמבר 2023 ברשת 13.

## תוכן
בכל תוכנית, שלום אסייג מארח מפורסמים ישראלים המספרים כיצד עוברים עליהם ימי המלחמה ואת משפחות החטופים הנמצאים בשבי חמאס. במהלך התוכנית משודרים גם קטעים מהשטח עם ליטל שוורץ, ציפי שביט, שלומי קוריאט (בדמותו של מורדי מהסדרה "שנות התשעים") ועוד. בנוסף, הסטנדאפיסט אסף מור יוסף מגיש פינה בתוכנית.

## רקע לעליית התוכנית
בעקבות מלחמת חרבות ברזל, ערוצי הטלוויזיה הישראלים עברו למתכונת שידורים מיוחדת בה משודרים רק משדרי חדשות העוסקים בדיווחים על המלחמה. בעקבות כך, נדחקו מן המסך תוכניות בידור. לאחר מספר שבועות של שידורי חדשות, הוחלט ברשת 13 להעלות לאוויר תוכנית אירוח חדשה בהגשתו של שלום אסייג המותאמת למצב.

## סקירת התוכנית

### פרקים

## ביקורת
סמדר שילוני מאתר "ynet" כתבה על אסייג ש, אך עם זאת היא ציינה ש.

## קישורים חיצוניים
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:רשת: תוכניות וסדרות
קטגוריה:תוכניות שצולמו באולפני הרצליה
קטגוריה:מלחמת חרבות ברזל בתרבות
יוהאן גאורג אביכט

**יוֹהַאן גֵאוֹרְג אַבִּיכְט** (בגרמנית: **Johann Georg Abicht**; 21 במרץ 1672–5 ביוני 1740) היה תאולוג לותרני גרמני.

אביכט נולד בקניגזה שברוזנות שוורצבורג-זונדרסהאוזן. לאחר שסיים את לימודיו באוניברסיטאות ינה ולייפציג, היה למרצה לשפות מזרחיות באוניברסיטת לייפציג. בשנת 1707 מונה לרקטור של הגימנסיה האקדמית בדנציג ולכומר בכנסיית השילוש הקדוש. בשנת 1729 מונה למפקח כללי, לפרופסור לתאולוגיה ולכומר בכנסיית העיר ויטנברג.

עבודתו המחקרית עסקה בשפות מזרחיות ובארכאולוגיה עברית. כמו כן, עסק בחקר מדרש ספר הישר, חיבר ספר על טעמי המקרא ותרגם ללטינית מכתבי רש"י, יצחק אברבנאל ואברהם אבן עזרא.

## קישורים חיצוניים

* 

קטגוריה:בוגרי אוניברסיטת לייפציג
קטגוריה:מזרחנים גרמנים
קטגוריה:תאולוגים גרמנים
קטגוריה:תאולוגים נוצרים
קטגוריה:אנשי דת לותרנים
קטגוריה:ילידי 1672
קטגוריה:נפטרים ב-1740
אמילי שריידר

**אמילי שריידר** (באנגלית: **Emily Schrader**; נולדה ב-20 באפריל 1991) היא עיתונאית, פעילת הסברה ישראלית-אמריקאית, פעילה חברתית, יזמית ומומחית לשיווק דיגיטלי. משמשת כיום כעיתונאית עצמאית עבור כלי תקשורת המונים. בעלת טור בג'רוזלם פוסט.

## קורות חיים
[ממוזער|שמאל|250px|אמילי שריידר, [מייק פומפאו ורעייתו סוזאן בסיור בעוטף עזה במהלך מלחמת חרבות ברזל, פברואר 2024]]
שריידר נולדה בעיר סיאטל במדינת וושינגטון שבארצות הברית, וגדלה בלוס אנג'לס שבקליפורניה.

ב-2008 החלה את לימודיה לתואר ראשון במדע המדינה באוניברסיטת דרום קליפורניה (USC). ב-2012 סיימה את התואר הראשון, והחלה בלימודי תואר שני בתקשורת פוליטית באוניברסיטת תל אביב, אותם סיימה ב-2014. שריידר עלתה לישראל ב-2015.

### קריירה
[ממוזער|שמאל|250px|[יוסף חדאד ואמילי שריידר עם משלחת של עמותת "ביחד - ערבים זה לזה" באושוויץ-בירקנאו, אפריל 2022]]
שריידר החלה את הקריירה שלה בשנת 2010 כדוברת וסופרת עצמאית, והחלה לעבוד ככתבת בפרט עבור כלי תקשורת לקהל יהודי באנגלית ובעברית, כגון הג'רוזלם פוסט, הפורוורד, ויקלי סטנדרד, The Times of Israel UT San Diego, PoliticsWeb ועוד.

ב־2011 החלה לשמש כמנהלת דיגיטלית של ארגון החינוך וההסברה הבינלאומי - StandWithUs, ארגון לא-ממשלתי נגד אנטישמיות, במהלך שמונה שנות עבודתה בארגון התמקדה ביצירת תוכן, פרסום ושיווק מקוון. שריידר גם ייצגה את הארגון בתקשורת, לצד כתיבת מאמרים למדיה המודפסת והדיגיטלית.

במרץ 2015 עלתה לישראל.

ב־2019 הקימה את "Social Lite Creative", חברת שיווק וייעוץ דיגיטלי המתמקדת בפוליטיקה ובאקטיביזם.

לאורך הקריירה שלה הייתה מעורבת בתיעוד אירועים פוליטיים שונים ברחבי ישראל.

שריידר היא פעילה ידועה בקמפיין עבור רשתות חברתיות לאמץ את ההגדרה הבינלאומית לזיכרון השואה (IHRA) לאנטישמיות, וכן דיברה רבות בכנסת ישראל בנושא מסוים זה. היא גם עובדת ומתנדבת בארגונים לא-ממשלתיים (NGOs), ויוצרת תוכן הסברתי לתמיכה במדינת ישראל בזירה הבינלאומית.

החל מ-2010 היא מועסקת כעיתונאית-עצמאית ("פרילאנסרית") עבור מספר כלי תקשורת, וכמו-כן היא בעלת טור ב"ג'רוזלם פוסט".

### חיים אישיים
[ממוזער|שמאל|250px|אביה ו[גיא הוכמן (מימין), יוסף חדאד ואמילי שריידר (משמאל) בטקס הענקת פרס גיבורי העורף, הספרייה הלאומית בירושלים, ינואר 2024]]
במאי 2021 התארסה לפעיל ההסברה הערבי-ישראלי יוסף חדאד.

## הוקרה
ב-2021 נבחרה שריידר על-ידי "Hello Israel TV" לאחת מהפעילים הבינלאומיים המשפיעים בישראל.

ב-2023 קיבלה את פרס בוני ציון בקטגוריית "מנהיגות צעירה".

## קישורים חיצוניים

* 
* 
* 
* 

## הערות שוליים

קטגוריה:ישראליות ילידות ארצות הברית
קטגוריה:עולות בשנות ה-2010
קטגוריה:בוגרות אוניברסיטת תל אביב
קטגוריה:בוגרות אוניברסיטת דרום קליפורניה
קטגוריה:פעילות חברתיות ישראליות
קטגוריה:סופרות ישראליות
קטגוריה:עיתונאיות ישראליות
קטגוריה:בעלות טור ישראליות
קטגוריה:סגל ynet
קטגוריה:סגל הג'רוזלם פוסט
קטגוריה:זוכי פרס בוני ציון 
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
קטגוריה:ישראליות שנולדו ב-1991
קטגוריה:ישראלים שנולדו ב-1991
האספה המחוקקת של הימאצ'ל פרדש

**האספה המחוקקת של הימאצל פרדש** או **הימאצל פרדש וידאהן סבהה** (בהינדי: **हिमाचल प्रदेश विधानसभा**), היא הפרלמנט המדינתי של הימאצ'ל פרדש. באספה חברים 68 נציגים, הנבחרים ממחוזות בחירה.

## היסטוריה
האספה המחוקקת של הימאצ'ל פרדש נוסדה ב-1951, וכללה 36 חברים, כאשר המדינה הוכרזה כמדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בעלי מידה מועטת של שלטון עצמי. ב-1954 אוחדה בילספור, גם היא מדינה חלק ג', ביחד עם הימאצ'ל פרדש, והאספה הוגדלה ל-41 חברים. בעקבות חוק ארגון מחדש של המדינות ב-1956 בוטל מעמד חלק ג', ומדינות חלק ג' הפכו לטריטוריות איחוד, ללא אספה מחוקקת, ובכך האספה נסגרה.

ב-1962 תוקנה חוקת הודו, ונקבע כי יתאפשר להקים אספות מחוקקות בחלק מטריטוריות האיחוד, בהם הימאצ'ל פרדש, ובעקבות כך הוקמה האספה מחדש ב-1963 כשהיא מחליפה את מועצת הטריטוריה שהוקמה ב-1957, וכללה 43 חברים, בהם אחד ממונה.

האספה הוגדלה בנובמבר 1966 ל-56 חברים, בהם שניים ממונים, בעקבות העברת טריטוריה מפנג'אב למדינה, וחברי האספה המחוקקת של פנג'אב שמחוזות הבחירה שלהם נמצאו בשטחי הימאצ'ל פרדש לאחר השינוי הפכו לחברי האספה המחוקקת של הימאצ'ל פרדש ולאחר הרחבה נוספת שנכנסה לתוקף ב-1967 גדל מספר חברי האספה ל-63, שלושה מהם ממונים.

ב-1971 הפכה הימאצ'ל פרדש למדינה השמונה עשרה בהודו, ובעקבות התיחום מחדש של מחוזות הבחירה ב-1971 ו-1972 הוגדל מספר חברי האספה ל-68.

## משכן
האספה המחוקקת של הימאצ'ל פרדש שוכנת בבית המועצה, מבנה שנחנך על ידי מושל הודו רופוס דניאל אייזקס, המרקיז הראשון מרדינג באוגוסט 1925 כמושב המועצה המחוקקת האימפריאלית, שהוקם בשימלה ששימשה כבירת הקיץ של הודו הבריטית.

## הרכב נוכחי
נכון ל-2023, ההרכב הנוכחי של האספה המחוקקת של הימאצ'ל פרדש היא האספה המחוקקת ה-14, שנבחרה ב-2022. בהרכב שולטת מפלגת הקונגרס הלאומי ההודי, המחזיקה ב-38 מושבים. מפלגת העם ההודית, בעלת 27 מושבים, נמצאת באופוזיציה.

האספה בוחרת את שלושת נציגי הימאצ'ל פרדש ברג'יה סבהה.

## קישורים חיצוניים

* 

## הערות שוליים

קטגוריה:הימאצ'ל פרדש
הימאצ'ל פרדש
ג'ודה פרידלנדר

**ג'ודה פרידלנדר** (נולד ב-16 במרץ 1969) הוא שחקן, קומיקאי, סופר ומפיק אמריקאי יהודי. פרידלנדר נודע בעיקר בזכות גילום הדמות פרנק רוסיטנו בקומדיית המצבים של NBC "רוק 30" בין השנים 2006 עד 2013.

## ביוגרפיה
פרידלנדר נולד בעיר גיית'רסבורג שבמדינת מרילנד. אביו הוא מהגר יהודי מרוסיה ואמו היא אמריקאית ילידת פיטסבורג ממוצא קרואטי. מגיל צעיר גילה עניין רב בקומדיה ובמשחק. לאחר שסיים את לימודיו בתיכון, למד באוניברסיטת ניו יורק.

הקריירה של פרידלנדר החלה במהלך שנות ה-90 של המאה ה-20 כאשר החל להופיע במועדוני סטנד אפ בניו יורק.

בין השנים 2006 עד 2013 פרידלנדר זכה להכרה נרחבת כאשר גילם את דמותו של פרנק רוסיטנו האקסצנטרי והעצלן בקומדיית המצבים האמריקנית המצליחה "רוק 30" של רשת NBC. לאורך השנים פרידלנדר הופיע גם בתפקידי אורח בתוכניות טלוויזיה פופולריות רבות, כולל "תרגיע" ו"טיסת הקונקורד".

בנוסף פרידלנדר שיחק לאורך השנים גם בסרטי קולנוע שונים הן בתפקידים קומיים והן בתפקידים דרמטיים. הוא שיחק בין היתר בסרטים כמו "אמריקן פאר" (2003), "המתאבק" (2008) ו"קיץ אמריקאי רטוב" (2001).

במקביל פרידלנדר נוהג לבצע הופעות סטנד אפ במיקומים שונים ברחבי ארצות הברית.

בשנת 2010 פרסם את ספרו הראשון "How to Beat Up Anybody: An Instructional and Instructional Karate Book by the Champion World".

## חיים אישיים
פרידלנדר גר באזור ניו יורק במשך רוב הקריירה שלו, למעט שנתיים בהם הוא גר בלוס אנג'לס. כיום הוא גר ברובע קווינס.

## פילמוגרפיה
### סרטים

### טלוויזיה

## קישורים חיצוניים
* 

## הערות שוליים

קטגוריה:קומיקאים יהודים אמריקאים
קטגוריה:סטנדאפיסטים אמריקאים
קטגוריה:אמריקאים ממוצא רוסי-יהודי
קטגוריה:אמריקאים ממוצא קרואטי
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאים שנולדו ב-1969
אלוהים: ההשערה הכושלת

**אלוהים: ההשערה הכושלת** (באנגלית: ***God: The Failed Hypothesis***) הוא ספר עיון משנת 2007 מאת המדען ויקטור סטנגר הטוען כי אין הוכחות לקיומה של אלוהות וכי קיומו של אלוהים, אף על פי שאינו בלתי אפשרי, אינו סביר.

## תקציר
סטנגר כותב שכאשר סטיבן ג'יי גולד אמר שהדת נמצאת מחוץ להישג ידו של המדע, הוא צמצם את הדת לפילוסופיה מוסרית. לעומת זאת, סטנגר מאמין שדת מרבה להעלות טענות באשר ליכולת המדע לחקור. ברוח זו, הוא אומר שהמדע מתרגל נטורליזם, אף על פי שאינו שולל את העל-טבעי (נטורליזם מטאפיזי או פיזיקליזם), כלומר מגביל את עצמו לבדיקת מה שניתן לבדוק בפועל – אירועים בעולם הטבעי (בין אם גורמיהם הם טבעיים או על-טבעיים).

סטנגר מאמין שיש די והותר הוכחות להיעדר האל היהודי-נוצרי. הוא מוסיף כי טיעונים רבים לאלוהים שהיו פעם משכנעים הם כעת חלשים או לא רלוונטיים לאור ההבנה המדעית המודרנית. סטנגר לא חושב שיש להיות דוגמטיים לגבי חוסר האמונה באלוהים, אבל הראיות נוגדות ברובן את האמונה. הוא ביקורתי כלפי טיעוני יקום מכוונן (fine-tuning) ואומר שהם מבינים לא נכון את העיקרון האנתרופי החלש, שהוא סביר יותר.

## ביקורת
דייוויד לודן ממגזין *Skeptic* כתב כי "סטנגר מציג את הראיות מהקוסמולוגיה, האסטרופיזיקה, הפיזיקה הגרעינית, פיזיקת החלקיקים, הפיזיקה הסטטיסטית ומכניקת הקוונטים, המראות שהיקום נראה בדיוק כפי שהוא צריך להיראות בהנחה שאין בורא". "לכל החושבים החופשיים צריכים להיות שני הכרכים ["יש אלוהים?" ו"אלוהים: ההשערה הכושלת"], זה לצד זה, על מדף הספרים."

דמיאן ברודריק כתב ב-*The Australian*: "סטנגר מציע תשובה לשאלה העמוקה הזו בשני ספריו החדשים, מתאר תיאור מטריאליסטי, נטול אלוהים, של הקוסמוס, תיאור המנוגד לאמונות טפלות, לפרא-נורמלי (Paranormal) ולדתות ארכיטיפיות וחדישות כאחד. הוא מסרב לקבל את ההתייחסות המנומסת של האגנוסטיקן סטיבן ג'יי גולד, לפיה המדע והדת לעולם לא יכולים להיות מסוכסכים מכיוון שהם 'ממלכות לא חופפות'".

## ראו גם
* פרדוקס הכול-יכול
* בעיית הרוע
* הטיעון הטלאולוגי#יקום מכוון

## לקריאה נוספת

* Carlson, Elof Axel. (September 2007). "The Resurrection of Atheism". *Quarterly Review of Biology*. 82(3): 256–58.
* Flynn, Tom. (2007). "Tour De Force". *[[:en:Free_Inquiry|Free Inquiry]]*. 27(3): 57–58. ISSN 0272-0701.
* Hey, John. (April/May 2007). "". *Implicit Religion*. 10(3): 311–313. ISSN 1063-9330.
* Lachmann, P. J. (2009). "God: 'To Be or Not to Be; That Is Not the Question'". *American Journal of Psychology*. 122(2): 272–278.

## קישורים חיצוניים
* תיאור מתוך ספרי פרומתאוס
* תקציר "אלוהים: ההשערה הכושלת" מאת סטנגר

## הערות שוליים

קטגוריה:ביקורת דת בספרות
קטגוריה:אתאיזם
הרמס 90

**הרמס 90** הוא כלי טיס בלתי מאויש (מל"ט) המיועד למשימות טקטיות לטווח קצר באמצעות מנוע בעירה פנימית, מתוצרת אלביט מערכות.

## פיתוח
בג'יינס אינפורמיישן גרופ נטען שההרמס 90 מבוסס על הכטב"מ I-View של התעשייה האווירית לישראל בהמשך הזכויות עליו נרכשו על ידי BAE סיסטמס שניסתה לפתח אותו עבור חיל הנחתים של ארצות הברית. לאחר מכן הועברה הבעלות על הזכויות לאלביט מערכות.

להרמס 90 טווח פעולה של כ-15 שעות ו-100 ק"מ.

בספטמבר 2009, ביצע ההרמס 90 את טיסת הבכורה שלו.

## מאפיינים
* **משקל המראה:** 115 ק"ג
* **משקל מטען מרבי:** 25 ק"ג
* **טווח:** 100 ק"מ
* **שהות באוויר:** 15 שעות
* **סייג רום:** 15,000 רגל

## קישורים חיצוניים

* 
*

## הערות שוליים

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:חיל התותחנים הישראלי: אמצעי לחימה
נקניק צ'באי

**נקניק צ'באי** (בהונגרית: **Csabai kolbász**; בסלובקית: **Čabianska klobása**) הוא סוג של נקניק פפריקה מתובל העשוי ממרכיבים ספציפיים ומוגן במקור, המיוצר רשמית רק בשטחן של הערים בקשצ'בה ודיולה. צ'באי נעשה בהקפדה רבה ללא פלפל שחור. נקניק צ'באי היא הונגריקום מפורסם בעולם, מוצר אופייני לתעשייה הביתית של איכרים המוגנת על ידי האיחוד האירופי עם כינוי מקור. פסטיבל הנקניקיות השנתי של העיר עוזר לקדם אותו בהונגריה ובחו"ל.

## היסטוריה
ממוזער|נקניקי צ'באי במזווה
נקניק צ'באי הופיע לראשונה בשנות ה-90 של המאה ה-19. עד אז, אנשי צ'בה גידלו כל כך מעט חזירים שזה לא הספיק לשחיטת חזירים ולהכנת נקניקים. אנו פוגשים תיאור הנקניק רק משנות העשור הראשון של המאה ה-20. הנקניק התפרסם בשל תכונותיו הטבעיות הטובות, ההזדמנויות שנוצרו אז לגידול בעלי חיים נוספים באזור, ומנהגיהם של האיכרים ההונגרים והטוטים (טוטים מכונים בהונגריה הסלאבונים, סלובקים וסלובנים) שחיו ביישוב ובסביבתו. אפשרויות חדשות נפתחו לאחר מלחמת העולם הראשונה, כאשר התחילו להחזיק חזירים לבשר במקום לשומן מסוג מנגליצה, ששלט עד אז. הייצור שגשג בין שתי מלחמות העולם, ובתקופה זו זכה הנקניק לתהילה לאומית. לאחר מלחמת העולם השנייה ובמיוחד לאחר ההלאמות, הוא לא נעשה עוד בתנאי ייצור ביתי, אלא בצורה תעשייתית. אף על פי כן, האוכלוסייה סביב העיר ובכפרים הסמוכים ייצרה אותו בעיקר בבית. בשנות ה-90, הקרן שלו קמה שוב לתחייה באמצעות פסטיבל הנקניקים שנערך מדי שנה. מאז, האירוע הפך לאחד החגים הגסטרונומיים הפופולריים ביותר בהונגריה.

## קריטריונים ואפיון
ממוזער|נקניקי/נקניקיות צ'באי והורקה בפסטיבל נקניקי צ'באי
על פי הגנת המקור הרשמית, רק נקניקיות המיוצרות בסביבת שתי הערים שהוזכרו כבר מותר לקרוא בשם צ'באי. מה שמבדיל אותו משאר הנקניקים (ונקניקיות) מתוצרת הונגריה הוא שמוסיפים לו יותר פפריקה והוא מעושן במיוחד (ואינו כולל פלפל שחור כלל). פפריקה היא מרכיב כה חיוני שעל אף שמלח, זרעי כרוויה תרבותית ושום כלולים בתערובת, אף אחד מהם לא יכול להיות דומיננטי על חשבון הפפריקה. זה לא רק פפריקה חריפה אלא מוסיפים גם מתוקה, כדי לתת לו צבע יפה.

מה עושה את הצ'באי:

* מותר להכין אותו רק מבשר חזיר, חזיר בן 135 ק"ג לפחות במשקל.
* יש להוסיף בשר מכל חלקי החיה, את הסאלו מוסיפים בבמינון בנפרד
* אפשר למלא את עיסת הבשר המתובל רק לתוך מעי חזיר (מעי גס).
* הוספת הרבה פפריקה.
* עישׁון

## ראו גם
* נקניק דיולאי

## קישורים חיצוניים

* מתכוני נקניקים וסלמי 

## הערות שוליים

קטגוריה:מאכלי בשר חזיר
קטגוריה:המטבח ההונגרי
צ'באי
צבא השמיים

[שמאל|ממוזער|310x310 פיקסלים|יהושע פוגש בשר צבא ה', ציור מאת [פרדיננד בול, 1642.]]
**צבא השמיים** (ידוע גם כ**צבא מרום**) הוא צבא מיתולוגי של האל, המתואר בתנ"ך ובכתבי הדתות האברהמיות. הצבא מורכב ממלאכים או מגרמי שמיים שונים.

## במקורות דתיים
### ביהדות
בנבואת מיכיהו בן ימלא מתאר הנביא חזון שבו ה' יושב על כסאו, וצבא השמים עומדים סביבו. בספר יהושע מתוארת פגישתו של יהושע עם "שר צבא ה'" לפני כיבוש יריחו. חז"ל זיהו את שר צבא ה' עם המלאך מיכאל. לפי פרשנות נפוצה, נקרא האל בתנ"ך אֱלֹהֵי צְבָאֹות על שמו של צבא השמיים.

הביטוי "צבא השמיים" מוזכר עוד מספר פעמים בתנ"ך, בעיקר בהקשר של איסור הפולחן אליו, המוגדר כעבודה זרה.

### בנצרות
[ממוזער|שמאל|250px|המלאך מיכאל מכניע את ה[שטן מאת איגנץ גונתר במוזיאון בודה]]
בספר הבשורה על-פי לוקאס מסופר על מלאכים מצבא השמיים ששבחו את האל לאחר לידת ישו. בספר חזון יוחנן, הכוחות המורדים של השטן מובסים על ידי צבא השמיים בפיקודו של המלאך מיכאל במהלך המלחמה בגן עדן.

### באסלאם
[שמאל|ממוזער|358x358 פיקסלים| מוחמד ב[קרב בדר, בסיוע מלאך מצבא השמיים. (המאה ה-16)]]
בסורת אאל עמראן בקוראן מתוארים אלפי מלאכים שסייעו למוחמד בקרב בדר. גם בסורת א-תובה, נאמר שהאל סייע למוחמד על ידי חיילים בלתי נראים. במיתולוגיה האסלאמית נקרא צבא האל "ג'ונד אללה" (جندالله), ולעומתו קיים "ג'ונד אבליס" (جند ابليس) – צבא השטן. פילוסופים אסלאמים מפרשים ששני הצבאות שוכנים בליבו של האדם ושם מתחולל הקרב ביניהם.

### באמונה הבהאית
המונח "אדון הצבאות" משמש גם באמונה הבהאית כתואר לאלוהים. מכתביו של בהאא אללה, שטען שהוא התגלמותו של אלוהים, פורסמו בשם "הזימון של אדון הצבאות" (The Summons of the Lord of Hosts).

## בספרות
באפוס גן העדן האבוד מאת ג'ון מילטון, המלאך מיכאל מפקד על צבא המלאכים הנאמנים לאלוהים נגד מלאכי השטן שנפלו. חמוש בחרב מנשקיו של אלוהים, הוא מביס את השטן בקרב אישי, ופוצע אותו.
## ראו גם
* צבאות
## קישורים חיצוניים
* 
* 
* אהרן פרידמן, **[https://asif.co.il/wp-content/uploads/2021/04/1-22-38.pdf דמותו של שר צבא ה']** בתוך מחניך קדוש ה'תשע"ו, עמודים 343–354 באתר ספריית אסיף
*

## הערות שוליים

קטגוריה:ניבים וביטויים תנ"כיים
קטגוריה:דרגות של מלאכים
קטגוריה:מלאכים ביהדות
קטגוריה:מלאכים בנצרות
קטגוריה:איקונוגרפיה נוצרית
יואל אבוחצירה

**יואל אבוחצירה** (נולד ב-12 ביולי 1996) הוא כדורגלן ישראלי המשחק בעמדת החלוץ במכבי יפו.

## קריירה
אבוחצירה התחיל את הקריירה שלו בקבוצות כדורגל שונות כאשר את רוב שנות נעוריו העביר בזו של הפועל תל אביב ובגיל 18 הצטרף לזו של מכבי נתניה.

בקיץ  חתם בהפועל רמת השרון. ב-26 באוגוסט ערך את הופעת הבכורה שלו בקבוצה בתיקו 1-1 נגד מכבי שעריים. ב-10 בפברואר 2017 הבקיע את שער הבכורה שלו בקריירה בניצחון 0–1 נגד הפועל בני לוד. שנה לאחר מכן חתם בהפועל הרצליה מליגה א' במדיה כבש 18 שערים ב-27 משחקים.

בקיץ  חתם בעירוני קריית שמונה מליגת העל. ב-7 באוקטובר ערך את הופעת הבכורה שלו בקבוצה בהפסד 1-0 להפועל חדרה. ב-27 באוקטובר הבקיע את שער הבכורה שלו בקבוצה בניצחון 0–3 נגד בני סכנין. בקיץ  שוחרר מקריית שמונה והתחיל את העונה ללא קבוצה. ב-28 בינואר 2021 חתם במכבי פתח תקווה במדיה רשם שש הופעות בליגה.

בקיץ  חתם בבני יהודה. במהלך עונה הושאל למכבי אחי נצרת ובסיום העונה חתם על חוזה בקבוצה. בינואר  חתם בהפועל כפר סבא.

ב-16 ביולי 2023 חזר לליגת העל וחתם בבני סכנין. ב-6 בפברואר 2024 חתם באיחוד בני שפרעם. ב-17 ביולי 2024 חזר להפועל כפר סבא.ב-18 באוקטובר 2025 חתם במכבי יפו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:מודיעין-מכבים-רעות: כדורגלנים
קטגוריה:כדורגלני הפועל רמת השרון
קטגוריה:כדורגלני הפועל הרצליה
קטגוריה:כדורגלני עירוני קריית שמונה
קטגוריה:כדורגלני מכבי פתח תקווה
קטגוריה:כדורגלני בני יהודה תל אביב
קטגוריה:כדורגלני מכבי אחי נצרת
קטגוריה:כדורגלני הפועל כפר סבא
קטגוריה:כדורגלני בני סכנין
קטגוריה:כדורגלני איחוד בני שפרעם
קטגוריה:ישראלים שנולדו ב-1996
אריץ אלוסטונדו

**אריץ אֶלוּסְטוֹנְדוֹ איריבריה** (בספרדית: **Aritz Elustondo** **Irribarria**; נולד ב-28 במרץ 1994) הוא כדורגלן ספרדי המשחק בעמדת הבלם בריאל סוסיאדד מהלה ליגה.

## קריירת מועדונים
אלוסטונדו גדל במחלקת הנוער של ריאל סוסיאדד. ב-13 ביולי 2012 הושאל לבאסאין מהליגה הרביעית, וערך שם את הופעת הבכורה שלו בבוגרים.

אלוסטונדו חזר לקבוצת נעוריו ביוני 2013, ושובץ בקבוצת המילואים בליגה ב'. ב-31 בינואר 2014, חתם על חוזה חדש עד 2016.

ב-14 בינואר 2015, ערך אלוסטונדו את הופעת הבכורה שלו בקבוצה הראשונה, בתיקו 2-2 נגד ויאריאל בגביע הספרדי. הופעת הליגה הראשונה שלו הייתה 3 ימים לאחר מכן.

אלוסטונדו נשאר בקבוצה בשנים הבאות, וחתם על חוזים חדשים בפברואר 2018 ובאוגוסט 2020.

## הערות שוליים

## קישורים חיצוניים

קטגוריה:כדורגלנים ספרדים
קטגוריה:כדורגלני ריאל סוסיאדד
באין מדינה יש אזרחים

**באין מדינה יש אזרחים** היא תוכנית תעודה ישראלית בשני חלקים המורכבת מ-12 סרטים קצרים, העוסקת ביוזמות ההתנדבותיות האזרחיות של העורף הישראלי במלחמת חרבות ברזל, ששודרה מ-8 בנובמבר עד 15 בנובמבר 2023 בכאן 11.

## רקע

ב-7 באוקטובר 2023 בוצע טבח שבעה באוקטובר על ידי מחבלים מרצועת עזה. כתוצאה מכך, מדינת ישראל נקלעה ללא הכנה למצב יוצא דופן ביטחונית ואזרחית כאשר לא לכל הצרכים מוכן מענה, בעקבות כך קמו יוזמות אזרחיות לסיוע בנושאים שונים.

## תוכן
כל חלק מורכב משישה סרטים קצרים שיצרו מספר יוצרים ויוצרות. הסרטים מתעדים מאז תחילת המלחמה את המתנדבים שפועלים בתחומים שאינם קיבלו מענה מלא מצד רשויות המדינה: איתור נעדרים, זיהוי גופות, משלוחי מזון, בגדים ותרופות, טיפולים בטראומה, השתתפות בלוויות, תמיכה במשפחות בשבעה וחילוץ בעלי חיים שנעזבו.

## פרקים

## ביקורת
אבישי סלע מאתר "TimeOut" נתן לתוכנית ביקורת חיובית וכתב עליה שהיא .

יש שביקרו את המסר "אין מדינה" וטען שמדובר בניצול התנדבויות לצורך קמפיין פוליטי של "הכל קורס": , גם השימוש בלהיט המזוהה עם המחאה נגד הממשלה כפסקול בסרט אוזכר בהקשר זה.

ביקורת נוספת טענה לסלקטיביות בבחירת היוזמות המסוקרות: .

## קישורים חיצוניים
* 55px  באין מדינה יש אזרחים, באתר כאן BOX
* 

## הערות שוליים

קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
לוקסמבורג באירוויזיון 1960

**[[לוקסמבורג באירוויזיון|לוקסמבורג]] השתתפה ב[[אירוויזיון 1960]]** עם השיר "So laang we's du do bast", שבוצע על ידי הזמר קמילו פלגן. זוהי השתתפותה הרביעית של לוקסמבורג בתחרות הזמר של האירוויזיון.

## לפני האירוויזיון
ערוץ הטלוויזיה המרכזי בלוקסמבורג () בחר את האמן והשיר באופן פנימי לייצג את לוקסמבורג באירוויזיון 1960.

הערוץ בחר בקמילו פלגן לייצג את לוקסמבורג באירוויזיון עם השיר So laang we's du do bast.

## באירוויזיון
ב-29 במרץ 1960 הופיע פלגן על בימת האירוויזיון. הוא שר שלישי בסדר ההופעות, לפני דנמרק ואחרי שוודיה. עם סיום ספירת הקולות הגיע פלגן למקום ה-13 (והאחרון) עם נקודה אחת בלבד.

### נקודות שהוענקו ללוקסמבורג

### נקודות שהוענקו מלוקסמבורג

## הערות שוליים

קטגוריה:לוקסמבורג באירוויזיון
קטגוריה:מדינות באירוויזיון 1960
ניב אנטמן

**ניב אנטמן** (נולד ב-2 באוגוסט 1992) הוא כדורגלן ישראלי המשחק בעמדת השוער במכבי נתניה.

## קריירה
אנטמן גדל בשכונת קריית חיים שבחיפה. הוא התחיל את הקריירה שלו בקבוצת הילדים של מכבי צור שלום ממנה עבר למכבי חיפה ובגיל 16 הצטרף לקבוצת הנערים של הפועל חיפה. ב-12 בינואר 2014 ערך את הופעת הבכורה שלו בקבוצה הבוגרת בהפסד 4-0 להפועל תל אביב כאשר נכנס כמחליף במקומו של טרבטקו קאלה.

בקיץ  חתם בהפועל ראשון לציון מהליגה הלאומית אך כעבור כחודש חתם בדורדרכט מהליגה ההולנדית השנייה.

בקיץ  חתם בעירוני נשר וכעבור שנה חזר לליגת העל כשוער שני של הפועל רעננה. לאחר שבשנתיים הראשונות שימש כשוער שני בעונה השלישית הפך לשוער הראשון לאחר שירדה לליגה הלאומית.

בינואר  חתם בסקציה נס ציונה עימה היה שותף לעלייה לליגת העל בסיום העונה. את עונת 2022/2023 התחיל כשוער שני אולם בינואר חזר לעמדת השוער הראשון.

ב-1 באוגוסט 2023 חזר לקדנציה שנייה בהפועל חיפה. ב-2 בפברואר 2026 חתם במכבי נתניה.

## משפחתו
אביו הוא שוער העבר גיורא אנטמן ואחיו הוא השוער אופק אנטמן.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני הפועל ראשון לציון
קטגוריה:כדורגלני דורדרכט
קטגוריה:כדורגלני עירוני נשר
קטגוריה:כדורגלני הפועל רעננה
קטגוריה:כדורגלני סקציה נס ציונה
קטגוריה:כדורגלנים ישראלים בהולנד
קטגוריה:קריית חיים: אישים
קטגוריה:ישראלים שנולדו ב-1992
אלברו ואייס

**אלברו ואייס רוסה** (בספרדית: **Álvaro Valles Rosa**; נולד ב-25 ביולי 1997) הוא כדורגלן ספרדי המשחק בעמדת השוער בריאל בטיס.

## קריירת מועדונים
ואייס נולד בלה רינקונדה, סביליה, אנדלוסיה, וסיים את מסלול הנוער שלו בריאל בטיס. הוא ערך את הופעת הבכורה שלו בקבוצת המילואים ב-16 באוקטובר 2016.

ב-6 בספטמבר 2017, לאחר שכמעט ולא שותף במשחקים, ואייס הושאל לז'רנה מהליגה הרביעית לעונה אחת. ב-10 ביולי של השנה העוקבת עבר לקבוצת המילואים של לאס פאלמס מליגה ב' בספרד. ואייס ערך את הופעת הבכורה שלו בקבוצה הבוגרת ב-13 באוקטובר 2019, בניצחון הביתי 3-0 על דפורטיבו לה קורוניה בליגה השנייה.

ב-17 ביוני 2025 חתם בריאל בטיס לחמש שנים.

## הערות שוליים

## קישורים חיצוניים

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני לאס פאלמאס
קטגוריה:כדורגלני ריאל בטיס
חוק ממדים ללימודים

"**חוק ממדים ללימודים**" הוא כינוי לתיקון 25 לחוק קליטת חיילים משוחררים, הקובע כי חיילי צה"ל, שהשתחררו משירותם הצבאי, יהיו זכאים לסיוע המדינה במימון הלימודים לתואר האקדמי לאחר השחרור. גובה הסיוע נקבע ל-75% ב-2022 והועלה ל-100% ב-2023 אך לא הועבר ללוחמים.

## רקע
תוכנית "ממדים ללימודים" התחילה בשנת 2016 כמלגה שניתנה ללוחמים משוחררים והעניקה להם סיוע של שני שלישים משכר הלימוד האוניברסיטאי לתואר ראשון או לתואר שני, ושליש נוסף היה על חשבון הפיקדון שניתן לחיילים משוחררים. עד שנת 2021 התוכנית מומנה מתרומות של ארגון ידידי צה"ל (FIDF), קרן יחד למען החייל וקרן אדמונד דה רוטשילד.

התוכנית העניקה את המלגות לחיילים משוחררים ששירתו שירות מלא ותקין כלוחמים, והם בעלי תעודת שחרור בכבוד-זהב, חיילים בודדים משוחררים, זכאי -הורים, וחיילים משוחררים שהם עולים חדשים או בני מיעוטים, ששירתו שירות מלא ותקין והם בעלי תעודת שחרור בכבוד. הזכאים למלגה נדרשו לבצע 60 שעות התנדבות בקהילה בכל שנה מהתואר (בסך הכל 180 שעות לאורך כל התואר) או לבצע חמישה ימי מילואים בשנה (בסך הכל 15 ימי מילואים לכל התואר).

## היסטוריה חקיקתית

ב-24 במאי 2022 אושרה בכנסת הצעת החוק, שהובילו ראש הממשלה נפתלי בנט ושר הביטחון בני גנץ לפיה מדינת ישראל תממן 75% משכר הלימודים האקדמיים של חיילים משוחררים. 55 חברי כנסת הצביעו בעד החוק ושישה התנגדו. האופוזיציה נעדרה מההצבעה לאחר שהרשימה המשותפת ביקשה שההצבעה תהפוך להצבעת אי אמון בממשלה.

ב-20 בדצמבר 2023 אושרה הצעת החוק המעודכנת, שהוצעה על ידי ח"כ אופיר כץ, אלי דלל, שרון ניר ומיכאל ביטון, לפיה המימון יגדל ל-100% ותוארך תקופת הזכאות למימון. נכון ל 27/10/2024 המלגה טרם שולמה ללוחמים.

## פרטי החוק
על פי הצעת החוק שאושרה בדצמבר 2023, גם סטודנטים שכבר השתחררו מהשירות הצבאי יהיו זכאים להשלמה ל-100% על כל התואר רטרואקטיבית. בנוסף נקבע כי הזכאות למימון תגדל מ-3 שנים ל-5 שנים ללוחמי סדיר משוחררים, ומ-5 שנים ל-7 שנים ללוחמי קבע משוחררים.

בעקבות דרישה של משרד האוצר לתשלום דמי רצינות מצד החייל המשוחרר, נקבע כי המימון יהיה באופן הדרגתי: 85% מהמענק יוענקו בשנת הלימודים הראשונה, 85% נוספים בשנה השנייה ו-130% בשנה השלישית.

## קישורים חיצוניים
* אושר סופית: השתתפות מלאה במימון שכר לימוד לחיילים זכאים, באתר הכנסת

## הערות שוליים

קטגוריה:ישראל: חקיקת ביטחון
קטגוריה:הכנסת העשרים וחמש: חקיקה
קטגוריה:ישראל: שמות לא רשמיים לחוקים
קטגוריה:ישראל: תיקוני חוקים
קטגוריה:2023 בפוליטיקה הישראלית
פואט

**פואט** (בקטלאנית: **Fuet**) הוא סוג נקניק ספרדי, אופייני לגסטרונומיה הקטלונית. זהו נקניק נפוץ מאוד בחלק מהטריטוריות הדוברות קטלאנית, בוולנסיה (קהילה אוטונומית) בשולי אראגון ובמחוזות צרפת של הפירנאים המזרחיים. כיום המרכזים המפורסמים ביותר לייצור פואט הם הערים ויק (אוסונה) ואולוט (גארוטקסה), אך הוא עדיין מיוצר פחות או יותר בכל רחבי קטלוניה.

זהו נקניק מיובש עשוי מבשר חזיר רזה (בדרך כלל פנצ'טה), טחון ומתובל בפלפל שחור ומלח אשר נדחס לאחר מכן לתוך מעי חזיר; בדרך כלל, במהלך תהליך ההבשלה, נוצרים כתמים לבנים המעידים על היווצרות שכבת פניציליום. שכבה לבנה זו, חיה ונתונה לשינויים בלחות, דורשת לעיתים קרובות החלפות אוויר כדי למנוע מהסאלסיצ'ה כולו להתקלקל .

## צורות
פואט מסוגלת להציע וריאציות טעם שונות המבוססות על סוג התיבול וסוג התבלינים המשמשים. ניתן לצרוך אותו רק לאחר מספר חודשים של ייבוש, וכך לקבל סלמי רך יותר, או לאחר פרק זמן ארוך יותר, וכך לקבל סלמי דחוס יותר עם טעם חזק יותר.

בדרך כלל חותכים את הפואט לפרוסות כפולות ומשתמשים בו להכנת כריכים, ליצירת חטיפי מתאבן.
ימין|ממוזער| סקאלונה
### מגוון
ישנם סוגים שונים של פואט: הנפוץ ביותר נקרא **llonganissa** אשר דומה יותר מכל לסלמי הקלאסי הקיים גם בשאר חצי האי האיברי, העונה לשם salchichón או longaniza, אך עדיין שונה בטעמו. סוג נוסף הוא **הסקאלונה**, השונה מהפואט המסורתי בצורתו הצרה ומוארכת יותר ובהיעדר הצבע הלבן האופייני להבשלה הרגילה.

### מסחר
פואט זמין בקלות ברחבי ספרד. הוא בדרך כלל ארוז עם חבל בקצה אחד, כדי להקל על הנחתו לאחר הרכישה. למעשה, ניתן לאחסן אותו במקרר או לתלות אותו, הודות לחוט, במקום לח ומאוורר. כמוצר טיפוסי של קטלוניה, הוא מבוקש לעיתים קרובות על ידי תיירים.
ממוזער| פואט חתוך לפרוסות גדולות

## קישורים חיצוניים

## הערות שוליים

קטגוריה:המטבח הקטלוני
קטגוריה:מאכלי בשר חזיר
קטגוריה:המטבח הספרדי
סיבל סיבר

**סיבל סיבר** (בטורקית**: Sibel Siber**) (נולדה ב-13 בדצמבר 1960) היא פוליטיקאית קפריסאית טורקית, שכיהנה כראש ממשלה בשנת 2013.

## ביוגרפיה
סיבל סיבר (לבית אדמיר) נולדה בניקוסיה ב-13 בדצמבר 1960. אביה, אלטאי אדמיר, היה מורה בבית ספר יסודי מהכפר מלוסיה במחוז לרנקה. אמה, אייסל אדמיר, הייתה עקרת בית מהכפר קלבדיה. יש לה אח אחד.

היא נולדה בתקופת הקולוניאליזם הבריטי, ברפובליקה הטורקית של צפון קפריסין. סיבר נדדה בין כפרים וערים בילדותה, כאשר אביה הוצב בבתי ספר שונים. היא התגוררה בלרנקה, ארסוס וקלבדיה, ועברה לטרמטוזיה כשהייתה בת שבע. בסופו של דבר השתקעה בניקוסיה. בילדותה פחדה מנסיעות, מכיוון שקפריסאים טורקים רבים נעלמו כשהם על הכבישים. היא סיימה את בית הספר היסודי הטורקי טרמטוזיה ונרשמה לבית הספר התיכון לבנות ניקוסיה הטורקית.

בגיל 16 התקבלה לפקולטה לרפואה צ'ראפשה של אוניברסיטת איסטנבול, בתקופה שבה אירועים פוליטיים של סטודנטים היו בשיאם. היא סיימה את בית הספר לרפואה ב-1983 וסיימה את התמחותה ברפואה פנימית בבית החולים שישלי אתפאל ב-1987, אז חזרה לקפריסין והחלה לעבוד במרפאתה הפרטית. בשנת 1989, היא השיגה מלגה והוכשרה כמומחית לסוכרת ואנדוקרינולוגיה באוניברסיטת וירג'יניה.

סיבר כיהנה בוועד המנהל של איגוד הרופאים העצמאיים שנים רבות .

ב-1983 פורסם מאמרה הראשון, המבקר את מערכת הבריאות בצפון קפריסין. המאמר פורסם בעיתון בעל התפוצה הגבוהה ביותר באותה תקופה. מאז כתבה מדי פעם מאמרים בעיתונים ובמגזינים שונים.

ב-2009, נבחרה כחברת פרלמנט מהמפלגה הטורקית הרפובליקנית המאוחדת.

לאחר נפילת ממשלתו של İrsen Küçük בהצבעת אי-אמון היא נבחרה לראשות הממשלה.

סיבר כיהנה כראש ממשלת צפון קפריסין בין ה-13 ביוני 2013 ל-2 בספטמבר 2013 והייתה האישה הראשונה שנבחרה לתפקיד זה. החל מנובמבר 2015, סיבר הייתה יושבת ראש הפרלמנט, האספה של הרפובליקה של צפון קפריסין. היא הייתה האישה השנייה שנבחרה לתפקיד הזה, אחרי פאטמה אקנוגלו.

## קמפיין נשיאותי 2015
סיבר הבטיחה שאם תיבחר, תפעל להביא פיוס בנושא המחלוקת בקפריסין. היא ראתה בתפקיד הנשיאה דמות חשובה על מנת לפתור בעיות קהילתיות. היא התייחסה גם לקדנציה הקודמת שלה כראש ממשלה וטענה כי תנהג באותה מדיניות של פתיחות, שקיפות ואמון שעשתה אז. היא הוכרזה כמועמדת הרשמית של המפלגה הטורקית הרפובליקנית (CTP) ב-23 במרץ. בחודש מרץ התקיים סקר דעת קהל, שבו 21.1% מהמצביעים אמרו כי יצביעו עבורה.

חברים בולטים ב-CTP, כמו ראש הממשלה אוזקאן יורג'יוגלו, הנשיא לשעבר מהמט עלי טלאט וראש הממשלה לשעבר פרדי סבית סויר, תמכו בסיבר כמועמדת המפלגה.

ב-19 באפריל 2015 התקיים הסיבוב הראשון של הבחירות. היא הגיעה למקום השלישי מתוך שבעה מועמדים עם 24,271 קולות או 22.53% מסך הקולות. הנשיא המכהן, Dervis Eroğlu, קיבל את המקום הראשון עם 30,328 מהקולות (28.15% מסך הקולות), ואחריו סגן ראש הממשלה לשעבר מוסטפא אקינצ'י עם 29,030 קולות (26.94% מסך הקולות). סיבר הודחה בסיבוב הראשון ואקינצ'י ניצחה בסיבוב השני.

## חיים אישיים
היא הכירה את בעלה, ד"ר ריפאת סיבר, אורולוג, כשעבדה כמתנדבת בבית החולים הממלכתי דוקטור בורהן נלבנטוגלו לאחר סיום לימודיה. ב-1984 נישאו וב-1985 נולדה בתם הבכורה, סומר, ובהמשך הבת השנייה אייסל.

## קישורים חיצוניים

## הערות שוליים

קטגוריה:נשים קפריסאיות
קטגוריה:ראשי ממשלות
קטגוריה:רופאות
קטגוריה:פוליטיקאיות
קטגוריה:פוליטיקאים קפריסאים
קטגוריה:צפון קפריסין
קטגוריה:בוגרי אוניברסיטת איסטנבול
קטגוריה:ילידות 1960